وزارت اطلاعات ونشریات
جی ایس اے ٹی -24 کا کامیابی کے ساتھ شروع ہوناآتم نربھر بھارت کی سمت میں ایک اور قدم ہے: اطلاعات ونشریات کے سکریٹری جناب اپورو چندرا
جی ایس اے ٹی -24 مانگ پر مبنی مشن سیکٹر میں ہندوستان کے کامیاب داخلہ کی علامت ہے:اسرو کے سربراہ جناب ایس سومناتھ
جی ایس اے ٹی -24 خلائی شعبے میں اصلاح کے بعد این ایس آئی ایل کا پہلا مانگ پر مبنی مواصلاتی سیٹ لائٹ مشن ہے
نیو اسپیس انڈیا لمٹیڈ  نے جی ایس اے ٹی -24کوشروع کرنے کے لئے ٹاٹا پلے کے ساتھ شراکت داری کی
نیو اسپیس انڈیا لمٹیڈ  نے ٹاٹا پلے کے ساتھ اشتراک کیا ہے اور وزیر اعظم جناب نریندر مودی کے وژن ‘ میک ان انڈیا ’ کے عین مطابق جون 2022 میں جی ایس اے ٹی -24سیٹلائٹ لانچ کیا۔ٹا ٹا پلے نے اس سیٹلائٹ کا استعمال ، جو اپنے مدار کی حالت میں ہے ، آج سے شروع کیا۔
افتتاحی تقریب ٹاٹا پلے کے نئی دہلی میں واقع براڈ کاسٹ سینٹر میں منعقدہوئی ۔ اس موقع پر اطلاعات ونشریات کے سکریٹری جناب اپوروچندر ا نے مسرت کا اظہار کیا اور کہا ‘‘جی ایس اے ٹی -24 کو کامیابی کے ساتھ چالو کرنے کے لئے خلائی محکمہ  اور ٹا ٹا پلے کو مبارکباد ۔ یہ انعقاد آتم نربھربھارت اور خودکفالت کی سمت میں ایک اور قدم ہے ۔
سکریٹری موصوف نے مزید کہا ‘‘ موجودہ وقت میں ٹاٹا پلے کے پاس 600چینل ہیں۔ اسرو سیٹلائٹ کی شمولیت کے ساتھ اب 900 چینلوں کو نشر کرسکے گا اور اس سے عوام کو فائدہ ہوگا۔ یہ این ایس آئی ایل کا قیام وزیراعظم جناب نریندرمودی کے نجکاری کے وژن کے عین مطابق ہے ۔ جس نے پہلی بار ٹا ٹا پلے کے اشتراک سے مانگ پر مبنی سیٹلائٹ لانچ کیا ہے۔ اب یہ چینل شمال مشرقی پہاڑی علاقوں اور انڈمان نکوبار جزائر سمیت پورے ملک میں دستیاب ہوں گے ۔’’
جی ایس اے ٹی -24کی شمولیت کے بعد بینڈ وتھ میں اضافے سے ٹا ٹا پلے اپنے صارفین کو پہلے کے مقابلے زیادہ صاف تصویریں اور معیاری آواز فراہم کرسکے گا اور اس کے پاس 50فیصد زیادہ چینلوں کو ملک بھر میں چلانے کی صلاحیت ہوگی۔اس طرح وہ تمام ڈی ٹی ایچ پلیٹ فارم کے درمیان سب سے بڑا سیٹلائٹ بینڈ وتھ فراہم کرنے والا ہوگا۔
ہندوستانی خلائی تحقیقی ادارے  کے سربراہ جناب ایس سومناتھ نے کہا‘‘ ڈی ٹی ایچ خدما ت فراہم کرنے کے لئے اسرو کے ذریعہ تیار کیا گیا جی ایس اے ٹی -24 چارٹن درجے کا مواصلاتی سیٹلائٹ جو اپنے مدار کے تجربے کے بعد اپنی زیادہ سے زیادہ سیٹلائٹ کے ساتھ کام کرنے لگا ہے۔یہ یادگار حصولیابی ہندوستان کے ٹیلی مواصلاتی خلاء میں ایک انقلاب ہے ، یہ نشاندہی کرتا ہے ،جسے پوری طر ح سے مقامی  ٹکنالوجی سے تیار کیا گیا ہے۔یہ ہمارے ملک کے خلائی شعبے میں کا رہائے نمایاں انجام دینے والوں کے لئے ایک خراج عقیدت ہے اور مانگ پر مبنی مشن کے شعبے میں ہندوستان کے کامیاب داخلہ کا اشارہ ہے ۔’’
این ایس آئی ایل کے سربراہ اور مینجنگ ڈائریکٹر جناب رادھا کرشنن درائی راج نے کہا ‘‘جی ایس اے ٹی -24 خلائی شعبے میں اصلاح کے بعد این ایس آئی ایل کا پہلا مانگ پر مبنی مواصلاتی سیٹ لائٹ مشن ہے۔ہندوستان کے لئے جی ایس اے ٹی -24 سیٹلائٹ ٹیلی ویژن کے ایک نئے عہد میں داخلے کے لئے تیار ہے۔ یہ ‘ میک ان انڈیا ’ پہل کامیابی کا ایک اشاریہ ہے اورجدید ڈجیٹل ٹی وی نشریاتی صلاحیتوں کے ساتھ یہ سیٹلائٹ گھریلو نشریاتی خدمات کو مدد کرے گا۔ اس کامیاب پروجیکٹ کے لئے این ایس آئی ایل ،اسرو اور ٹاٹا پلے نے اس طرح اشتراک کیا اس کے لئے این ایس آئی ایل کی ٹیم کو مبارکباد! ’’
اس یادگار موقع پر ٹا ٹا پلے ایم ڈی اور سی ای او جناب ہرت ناگپال نے کہا ‘‘ بصری تجربہ ٹاٹا پلے کی بنیادی ترجیح رہی ہے۔ این ایس آئی ایل کے ساتھ یہ اشتراک ڈی ٹی ایچ سبسکرائبر پہلے کے مقابلے بہتر ویڈیو اور آواز کی کوالٹی فراہم کرے گا اور اس کے ذریعہ زیادہ چینلوں کو شروع کیا جاسکے گا اور خدمات کا دائرہ وسیع ہوجائے گا۔یہ ہمارے لائنر ٹی وی کے عہد کو ایک ایسے ملک کو مضبوطی دے گا ، جہاں 140 ملین گھروں میں اب بھی ٹی وی نہیں ہے ۔ہم نے ڈی او ایس کے ذریعہ دیسی ساخت کے تیارشدہ سیٹلائٹ کے ذریعہ اپنی تما م تر خدمات فراہم کی ہیں اور اب اس سیٹلائٹ کے لانچنگ سے ہماری صلاحیت میں اس طرح اضافہ ہوگا اسی بنیاد پر ہم اپنے میک ان انڈیا عہد کو مزید مضبوطی فراہم کریں گے۔’’
جی ایس اے ٹی -24 ایک 24 – کے یو بینڈ مواصلاتی سیٹلائٹ ہے ،جسے حکومت ہند نے ٹا ٹا پلے کے ڈی ٹی ایچ درخواست کی ضرورتوں کو پورا کرنے کے لئے ہی لانچ کیا ہے۔مارچ 2019 میں تشکیل دیا گیا این ایس آئی ایل خلائی محکمہ  کے تحت ایک سینٹرل پبلک سینٹر انٹر پرائز  ہے اور یہ ٹی او ایس کا کمرشیل پہلو ہے ۔ جی ایس اے ٹی -24 کی تمام تر سیٹلائٹ صلاحیت ٹاٹا پلے کے عہد بند صارفین کو مہیا ہوں گی۔